РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 26

от заседание на комисия ”Управление на собствеността”
към Пленума на Висшия съдебен съвет, проведено на 08.08.2018 г.

Днес, 08.08.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав съгласно решение на Пленума на ВСС по протокол № 19/05.07.2018 г., т. 67 :

                                              ЗАМ.-ПРЕДСЕДАТЕЛ:  Стефан Гроздев
						  ЧЛЕНОВЕ: Боян Новански
                                                                                      Огнян Дамянов

	ОТСЪСТВАТ: Евгени Диков, Пламена Цветанова, Олга Керелска.

           От администрацията на ВСС присъстват: Владимир Димитров – и.д. началник отдел „Управление на собствеността”, дирекция „Управление на собствеността на съдебната власт”, инж. Дениза Павлова – началник отдел „Инвестиции и строителство”  в дирекция „Управление на собствеността на съдебната власт” и Мая Атанасова - главен експерт - юрисконсулт в дирекция „Правна”.

І. Инвестиционна дейност:

1. ОТНОСНО: Писмо от председателя на Окръжен съд гр. Стара Загора с вх. № ВСС-9320/17.07.2018 г. относно учредяване на право на строеж за обект „Изграждане на два броя асансьори, ремонт на южна и северна фасада на вътрешния двор на Съдебна палата гр. Стара Загора, бул. „Митрополит Методий Кусев” № 33”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА доклада на инж. Стоянка Георгиева – главен експерт в отдел „ИС” относно учредяване на право на пристрояване за обект „Изграждане на два броя асансьори, ремонт на южна и северна фасада на вътрешния двор на Съдебна палата гр.Стара Загора, бул. „Митрополит Методий Кусев“ № 33“.
1.2. ПРИЕМА за необходимо учредяването на право на пристрояване за обект „Изграждане на два броя асансьори, ремонт на южна и северна фасада на вътрешния двор на Съдебна палата гр.Стара Загора, бул. „Митрополит Методий Кусев“ № 33“.
1.3. ОДОБРЯВА проект на писмо до областния управител на област Стара Загора  относно възможността за учредяване безвъзмездно право на пристрояване на ВСС върху 6,84 кв.м. от ПИ с идентификатор № 68850.503.394 по КККР на гр. Стара Загора, описан в АЧДС № 188 от 17.09.2012 г., като бъде изрично посочен законоустановения ред за провеждане на процедурата. 

2. ОТНОСНО: Писмо от главния секретар на Министерство на правосъдието с вх. № ВСС-1771/02.07.2018 г. и резолюция от 23.07.2018 г. на главния секретар към изготвен доклад № ВСС-1771/23.07.2018 г. относно отказ за заплащане на дължими суми от Административен съд гр. Видин.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА направеното заключение в становище с  № ВСС-1771 от 05.07.2018 г. до Главен секретар на ВСС, че сума в размер на 629,88 лв. за ползвана услуга по водоснабдяване и канализация от имот, находящ се в гр. Видин, ул. „Цар Симеон Велики“ № 3, предоставен на Административен съд гр. Видин, за периода 21.11.2008 г. до 21.03.2015 г. не   следва   да   бъде   заплатена   от     Министерство   на правосъдието. 

3. ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА”, заложени в Инвестиционната програма на Висшия съдебен съвет за 2018 г., към 30.06.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 30.06.2018 г.

3.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.05.2018 г. на Комисия „Бюджет и финанси“.

4. ОТНОСНО: Предложение за упълномощаване на експерт от отдел „Инвестиции и строителство” да осъществява контрол и приема изпълнението по договор рег. № ВСС-8712/09.07.2018 г. с предмет: „Строително-монтажни работи на обект „Извършване на основен ремонт и преустройство на сграда за нуждите на Административен съд гр.Велико Търново, ул. „Иван Вазов № 1”.

КОМИСИЯ „УПРАВЛЕНИЕ НА СОБСТВЕНОСТТА”,
упълномощена с решение на Пленума на ВСС
по протокол № 19/05.07.2018 г., т. 67,
Р  Е  Ш  И:

         4.1. ПРЕДОСТАВЯ ПРАВОТО на 	представляващия Висшия съдебен съвет да упълномощи инж. Дениза Павлова – началник на отдел „Инвестиции и строителство“, дирекция „УССВ“ в АВСС да осъществява контрол по изпълнението на договор рег. № ВСС-8712/09.07.2018 г., сключен между Висшия съдебен съвет и ДЗЗД „Темида 2017“ с предмет: „Строително-монтажни работи на обект „Извършване на основен ремонт и преустройство на сграда за нуждите на Административен съд гр.Велико Търново, ул. „Иван Вазов № 1”, както следва:

1.	Упълномощеното лице да следи за качественото и в срок изпълнение на задълженията на изпълнителя по договора, да осъществява комуникация с изпълнителя по всички въпроси, свързани с изпълнението и да проверява съответствието на изпълнението с изискванията по договора. 

2.	Упълномощеното лице, чрез директора на дирекция „Управление на собствеността на съдебната власт“/“Началник на отдел „Инвестиции и строителство“, в съответствие с предвидените в договора плащания и срокове, да изготвя предложение до директора на дирекция „Бюджет и финанси” за извършване на плащане към което прилага представените разходооправдателни документи.

3.	Упълномощеното лице да участва в съставяне и подписване на актове и протоколи по време на строителство, съгласно НАРЕДБА № 3 /31.07.2003 г. за съставяне на актове и протоколи по време на строителството. 

4.	Упълномощеното лице да представлява Висшия съдебен съвет пред експлоатационните дружества и държавни и общински органи, специализирани контролни органи, както и други институции при подаването на заявления за снабдяване с документи и получаването на такива, включително по чл. 52 от Закона за кадастъра и имотния регистър.

         4.2. ИЗПРАЩА решението по т. 4 от настоящия протокол ведно с преписката на представляващия Висшия съдебен съвет, по компетентност.

5. ОТНОСНО: Писмо от председателя на Окръжен съд гр. Разград с вх. № ВСС-3879/30.07.2018 г. относно корекция на отпуснатите средства за финансиране на аварийно строително-ремонтни работи по укрепване на носещи колони на Съдебна палата - Разград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на разход в размер на 10 390,00 лв. с ДДС за заплащането на надвишени количества строително-монтажни работи, съгласно тристранен протокол между Възложител, Изпълнител и Строителен надзор за обект: „Основен ремонт, с укрепване на стоманобетонови колони пред главен вход на сградата на Окръжен съд гр. Разград, пл. Независимост № 2, гр.Разград“ е целесъобразно и необходимо. Разходът е от неразпределения резерв по параграф 51-00 „Основен ремонт на ДМА".

Мотиви: Съгласно представения приемо-предавателен протокол /тристранен протокол/, възложителят е приел извършени надвишени количества СМР, . Същите са изпълнени и подлежат на заплащане, тъй като са на база предписания и заповеди на проектанта и строителния надзор на обекта, отразени в заповедната книга на строежа. 

5.2. ИЗПРАЩА решението по т. 5 от настоящия протокол на Комисия „Бюджет и финанси”, за корекция на бюджета на Окръжен съд гр. Разград.

6. ОТНОСНО: Писмо от председателя на Районен съд гр. Гоце Делчев с вх. ВСС-4620/19.07.2018 г. относно необходимостта от завишаване на средствата за СМР по изграждане на асансьорна уредба за възлагане на аксесорни договори.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Разходването на средствата в размер на 16 059 лв. за изпълнение на СМР по изграждане на асансьора в Съдебна палата гр. Гоце Делчев и възлагане на строителен надзор и авторски надзор за обекта е необходимо и целесъобразно.

Мотиви: Средствата са необходими за изпълнение на СМР по изграждане на асансьора. Асансьорът е под надзорно съоръжение и е задължително сключването на договори за строителен надзор и авторски надзор.

6.2. ИЗПРАЩА решението по т. 6 от настоящия протокол на Комисия „Бюджет и финанси”, за корекция на бюджета на Районен съд гр. Гоце Делчев.

-	Инвестиционна дейност – текущи ремонти:

7. ОТНОСНО: Писмо от заместник-председателя на Административен съд София – град с вх. № ВСС-6997/23.07.2018 г. ведно с представени допълнителни документи, в изпълнение на Решение на Комисия „Управление на собствеността” към Пленума на ВСС, взето по протокол № 25/18.07.2018 г., т. 1.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Приема за целесъобразно извършването на разход за подвижен климатизатор за работно помещение на служителите от служба „Връчване на съдебни книжа и призовки”. Стойността на разхода е определена на 629 лв. с ДДС съгласно най-ниската оферта - на фирма „Клима и Вент“ ООД 

Мотиви: Искането е наложено от амортизация на сегашния климатик и невъзможност за по-нататъшно поддържане. Приложени са три оферти за подвижен климатизатор с климатична мощност 12 000 BTU. Стойността на разхода е определена на 629 лв. с ДДС, съгласно най-ниската оферта. Цената е в рамките на приетите лимити. Разходът е необходим.

7.2. ИЗПРАЩА решението по т. 7 от настоящия протокол на Комисия „Бюджет и финанси”, за  корекция на бюджета на  Административен  съд София - град.

8. ОТНОСНО: Писмо от председателя на Окръжен съд гр. Варна с вх. № ВСС-842/27.06.2018 г. относно искане за предоставяне на средства за ремонтни дейности в сградата на Окръжен съд, гр. Варна, пл. „Независимост“ № 2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разходи за текущ ремонт, обзавеждане и доставка на климатици в помещения в сградата на Окръжен съд гр. Варна са целесъобразни и  необходими. Разходите  се отпускат по параграф §10-00 „Издръжка“ и са на обща стойност 56 351,72 лева. Стойността на разходите да определени, съгласно най-ниски ценови предложения и поставени лимити:
•	Цялостен ремонт на коридора на 4 етаж, 18 броя врати и частичен ремонт на помещенията във връзка с подмяната - 30 319, 92 лв. с ДДС;
•	Ремонтни дейности в кабинети 202,111 и 423 /шпакловка и боядисване, подмяна настилка и др. - 8 093,40 лв. с ДДС,
•	Изработка, доставка и монтаж на мебели в кабинети 202 и 111 - 3 690,00 лв. /ДДС не се начислява/
•	Изработка, доставка и монтаж на мебели в кабинети 423 - 4 340,00 лв. /ДДС не се начислява/;
•	Цялостен ремонт, доставка и монтаж на вградени мебели на кабинет 217 - 4 158,40 лв. /ДДС не се начислява/;
•	Демонтаж, доставка и монтаж на 5 броя климатици, до стойността на определените лимити -  5 750,00 лв. с ДДС.

Мотиви: Искането е наложено от предприемане на действия за обособяване на нови работни места, премахване на ламперия и врати, подмяна на амортизирано обзавеждане и климитаци. Представени са изискуемите документи.

8.2. ИЗПРАЩА решението по т. 8 от настоящия протокол на Комисия „Бюджет и финанси”, за  корекция на бюджета на Окръжен съд гр. Варна. 

9. ОТНОСНО: Писмо от председателя на Окръжен съд гр. Пазарджик с вх. № ВСС-3972/13.06.2018 г., относно обществена поръчка с предмет: „Проектиране и изпълнение на строителни работи по отоплителна система и достъпна среда на сградата на Окръжен съд, гр. Пазарджик“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА за необходимо и целесъобразно прогнозната стойност на обект „Проектиране и изпълнение на строителни работи по отоплителна система и достъпна среда на сградата на Окръжен съд гр. Пазарджик”, по § 51-00 „Основен ремонт на ДМА”, да бъде променена от 180 000,00 лева с ДДС на 320 000,00 лева с ДДС.

Мотиви: С писмо рег. № ВСС-3972/13.06.2018 г. от председателя на Окръжен съд гр. Пазарджик е представена прогнозна количествено-стойностна сметка съобразно пазарните цени към 2018 г. Размерът на първоначално определените финансови средства е недостатъчен, тъй като е определен преди 2016 г. и без направен оглед и проучване на действително необходимите средства.

9.2. ИЗПРАЩА решението по т. 9 от настоящия протокол на комисия „Бюджет и финанси”, за корекция на бюджета на Висш съдебен съвет, като средствата са за сметка на „Неразпределен резерв за проектиране и основен ремонт на сгради” по § 51-00 „Основен ремонт на ДМА” за 2018 г.

9.3. ВЪЗЛАГА на отдел „Инвестиции и строителство” да отрази промяната по т. 9.1. в рамките на утвърдения бюджет, при актуализиране на утвърденото от Пленума на ВСС поименно разпределение на разходите по § 51-00 „Основен ремонт на ДМА”.

10. ОТНОСНО: Писмо от председателя на Окръжен съд гр. Стара Загора с вх. № ВСС-8710/09.07.2018 г. с искане за осигуряване на средства за авариен ремонт на основен покрив на Съдебната палата – Стара Загора, покрив на застроения английски двор съдебни зали № 8 и № 10.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Извършването на разход за ремонт на основен покрив, покрив на застроен английски двор и ремонт на съдебни зали № 8 и № 10 на съдебната палата – Стара Загора е авариен и необходим. Стойността на разхода е определена в размер на 12 201,12 лв. с ДДС съгласно най-ниското ценово предложение на „ЕС АЙ СИ – 2011” ЕООД.

Мотиви: Искането е наложено вследствие на обилни дъждове и протичане на основен покрив и покрив на застроения английски двор. И за двата покрива – на основната сграда и на преустроения английски двор са минали гаранционните срокове, съгласно Наредба № 2/2003. Необходимо е също да бъде извършен ремонт и в наводнените съдебни зали № 8 и № 10. Разходът е авариен.

10.2. ИЗПРАЩА решението по т. 10 от настоящия протокол на Комисия „Бюджет и финанси”, за  корекция на бюджета на  Окръжен съд гр. Стара Загора.

11. ОТНОСНО: Писмо от председателя на Окръжен съд гр. Търговище с вх. № ВСС-8112/27.06.2018 г. с искане за отпускане на средства за извършване на авариен текущ ремонт на покрив на северно крило на стойност 7 178,51 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Извършването на разход за текущ авариен ремонт на северно крило в Окръжен съд гр. Търговище е неотложно необходимо. Стойността на разхода е определена на 7 180 лв. с ДДС, съгласно най-ниската оферта – на фирма „Стройкомерс-ТТ” ЕООД.

11.2. ИЗПРАЩА решението по т. 11 от настоящия протокол на Комисия „Бюджет и финанси”, за  корекция на бюджета на  Окръжен съд гр. Търговище.

12. ОТНОСНО: Писмо от председателя на Софийски районен съд с вх. № ВСС-7901/20.07.2018 г. с искане за отпускане на средства за освобождаване от имущество и предаване във вид, позволяващ започване на ремонтни работи на сградата, находяща се в гр. София, бул. „Драган Цанков” № 6, на стойност 42 000 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. Извършването на разход за освобождаване от имущество и предаване във вид, позволяващ започване на ремонтни работи на сградата, находяща се в гр. София, бул. „Драган Цанков” № 6, е необходимо. Стойността на разхода съгласно най-ниската оферта е определена на 42 000 лв. с ДДС – на фирма „АМАКС – 8” ООД.
Мотиви: Разходът е необходим – средствата са за освобождаване от имущество и предаване във вид, позволяващ започване на ремонтни работи на сградата, находяща се в гр. София, бул. „Драган Цанков” № 6.

12.2. ИЗПРАЩА решението по т. 12 от настоящия протокол на Комисия „Бюджет и финанси”, за  корекция на бюджета на  Софийски районен съд.

12.3. УКАЗВА на председателя на Софийски районен съд да уточни информацията по отношение на офертата на фирма „АМАКС – 8“ ООД за осигуряване на складова база, като бъде посочено къде ще се съхранява складирания инвентар, за какъв срок и на каква стойност.

12.4. 	ВЪЗЛАГА на отдел „Управление на собствеността“ да подготви писмо до министъра на отбраната на Република България, с оглед безвъзмездно предоставяне на подходящи помещения за складиране на движими вещи в района на до гр. София.

13. ОТНОСНО: Писмо от председателя на Районен съд гр. Бяла с вх. № ВСС-842/02.07.2018 г. с искане за отпускане на средства за текущ ремонт на помещения с цел преместване на съда по време на строителството на нова Съдебна палата на стойност 20 826 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. Извършването на разход за текущ ремонт на помещения с цел преместване на съда по време на строителството на нова Съдебна палата в гр. Бяла е целесъобразно. Стойността на разхода съгласно най-ниската оферта е определена на 20 826 лв. с ДДС – на фирма „Бяластрой” ООД.

Мотиви: Ремонтът е необходим – сградата на съдебната палата ще бъде съборена, и по време на новото строителство съдът ще се помещава в отстъпен за 5 години общински имот.

13.2. ИЗПРАЩА решението по т. 13 от настоящия протокол на Комисия „Бюджет и финанси”, за  корекция на бюджета на  Районен съд гр. Бяла.

14. ОТНОСНО: Писмо от председателя на Районен съд гр. Етрополе с вх. № ВСС-6302/31.05.2018 г. с искане за отпускане на средства за основен ремонт – реконструкция на отоплителна система от котел на твърдо гориво на централна климатизация на ток на прогнозна стойност 59 989 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ОТЛАГА вземането на решение за отпускане на средства за основен ремонт – реконструкция на отоплителна система, от котел на твърдо гориво на централна климатизация на ток в сградата на Районен съд гр. Етрополе.

Мотиви: Разходът е за основен ремонт – реконструкция на отоплителна система от котел на твърдо гориво на централна климатизация на ток. Сумата трябва да бъде заложена в бюджетната прогноза на Висшия съдебен съвет по § 51-00 „Основен ремонт”.

15. ОТНОСНО: Писмо от председателя на Районен съд гр. Костинброд с вх. № ВСС-842/29.06.2018 г. с искане за отпускане на средства за авариен текущ  ремонт на тераси над съдебните зали.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. Извършването на разход за авариен текущ ремонт на тераси над съдебните зали в Районен съд гр. Костинброд е неотложно необходимо. Стойността на разхода съгласно най-ниската оферта е 15 840 лв. с ДДС.

Мотиви: През 2010 г. РС гр. Костинброд е правил ремонт на хидроизолацията. Съгласно ЗУТ гаранционният срок на хидроизолациите е 5 /пет/ години. Дълговечността на покритието може да бъде и 20 години, при условие, че се положи качествен материал и се направи професионално съгласно технологията на полагане. При използване на по-евтини материали и работна ръка по места се случва и необходимост от ремонт на по-кратки интервали, което не е често явление. Ремонтът е авариен и неотложно необходим. Набавени са изискуемите документи.

15.2. ИЗПРАЩА решението по т. 15 от настоящия протокол на Комисия „Бюджет и финанси”, за  корекция на бюджета на  Районен съд гр. Костинброд.

16. ОТНОСНО: Писмо от председателя на Районен съд гр. Левски с вх. № ВСС-5659/18.05.2018 г. с искане за отпускане на средства за текущ  ремонт – подмяна на негодна дървена прозоречна дограма на стойност 14 362,43 лв. С ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. Извършването на разход за текущ ремонт – подмяна на негодна дървена прозоречна дограма в Съдебна палата – гр. Левски е целесъобразно. Стойността на разхода съгласно най-ниската оферта е определена на 14 363 лв. с ДДС – на фирма „ДУЛЕВ И ДУЛЕВ” ООД.

Мотиви: Ремонтът е необходим – през 2012 г. и през 2016 г. е подменена част от прозоречната дограма. Искането е за подмяна на останалата част.

16.2. ИЗПРАЩА решението по т. 16 от настоящия протокол на Комисия „Бюджет и финанси”, за  корекция на бюджета на  Районен съд гр. Левски.
17. ОТНОСНО: Писмо от председателя на Районен съд гр. Попово с вх. № ВСС-9311/17.07.2018 г. с искане за отпускане на средства за текущ  ремонт – довършване на топлоизолация по фасади и отстраняване на последици от образуван конденз в две помещения на обща стойност 12 531,02 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. Извършването на разход за текущ ремонт – довършване на топлоизолация по фасади и отстраняване на последици от образуван конденз в две помещения в Съдебна палата гр. Попово е целесъобразно. Стойността на разхода съгласно най-ниската оферта е определена на 12 531 лв. с ДДС – на фирма „САВ-РАЗГРАД” ООД.

Мотиви: Ремонтът е необходим – през 2017 г. по европейска програма за енергийна ефективност бе направена топлоизолация на старата част на сградата, като по погрешка бе поставена и на една от стените на пристройката, невключена в програмата. За да не бъде сваляна топлоизолацията с всички последици за фасадата на пристройката, стойността на услугата бе заплатена от страна на ВСС. Другите фасади – южна и източна, са без топлоизолация. Искането е за подмяна на останалата част с цел довършване на топлоизолирането на цялата сграда на Съдебната палата.

17.2. ИЗПРАЩА решението по т. 17 от настоящия протокол на Комисия „Бюджет и финанси”, за  корекция на бюджета на  Районен съд гр. Попово.

18. ОТНОСНО: Писмо от председателя на Районен съд гр. Харманли с вх. № ВСС-8218/29.06.2018 г. и № 8218/23.07.2018 г. с искане за отпускане на средства за текущ  ремонт на канцеларии, външно и вътрешно стълбище на стойност 15 541,25 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. Извършването на разход за текущ ремонт на канцеларии, външно и вътрешно стълбище в Съдебна палата гр. Харманли е целесъобразно. Стойността на разхода съгласно най-ниската оферта е определена на 15 851 лв. с ДДС – на фирма „КОВЕГ” ООД, като циментовата замазка по подове е заменена с 5 см. екструдиран полистирен /XPS/ + 6 см. армирана циментова замазка с цел повишаване на енергийната ефективност.

Мотиви: Ремонтът е необходим – стълбищата не са ремонтирани от построяването на сградата, а ремонт на мазето е правен след наводнението през 2012 г. Изравнителната замазка по подове над мазе не е целесъобразно, и след разговор по телефона с фирмата, дала най-ниската оферта, замазката бе заменена с 5 см. екструдиран полистирен /XPS/ + 6 см. армирана циментова замазка на цена 3,15 лв. без ДДС над оферираната.

18.2. ИЗПРАЩА решението по т. 18 от настоящия протокол на Комисия „Бюджет и финанси”, за  корекция на бюджета на  Районен съд гр. Харманли.

ІІ. Управление на собствеността 

19. ОТНОСНО: Проект на решение на Пленума на ВСС за възлагане стопанисването на недвижим имот, находящ се на ул. „Черковна” № 90.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Във връзка с писма рег. № ВСС-9833/30.07.2018 г. от и.ф. председателя на Специализиран наказателен съд и рег. № ВСС-9833/30.07.2018 г. от административния ръководител на Апелативен специализиран наказателен съд, и в съответствие с приетите принципи за възлагане правото на стопанисване на съдебните сгради от административните ръководители на съдебната власт, предложение първо „в съдебните палати и/или в сгради, ползвани съвместно от няколко съдилища и прокуратури, правото на стопанисване да се възложи на административния ръководител на съответния съд от най-висока инстанция“ от протокол № 39/ 27.10.2016 г., т. 38, допълнено с решение по протокол № 6/16.02.2017 г., т. 21 на ПВСС,

19.1. ПРЕДЛАГА на Пленума на Висшия съдебен съвет да вземе следното решение:

На основание чл. 130 а, ал. 2, т. 6 от Конституцията на Република България, чл. 387 и чл. 388, ал. 1 от Закона за съдебната власт, във връзка с § 83, ал. 1 от Преходните и заключителни разпоредби към Закона за изменение и допълнение на Закона за съдебната власт:

1. ОТМЕНЯ решението си по т. 1 от протокол № 16/25.05.2017 г., т. 48, с което е възложено стопанисването на предоставената за управление на Пленума на Висшия съдебен съвет част от недвижим имот – публична държавна собственост, намиращ се в гр. София, ул. „Черковна“ № 90 на административния ръководител – председател на Специализиран наказателен съд.
2. ВЪЗЛАГА стопанисването на предоставената за управление на Пленума на Висшия съдебен съвет част от недвижим имот – публична държавна собственост, намиращ се в гр. София, ул. „Черковна“ № 90 на административния ръководител – председател на Апелативен специализиран наказателен съд.
 
19.2. ВНАСЯ предложението като редовна точка в следващото редовно заседание на Пленума на Висшия съдебен съвет.

20. ОТНОСНО: Проект на решение на Пленума на ВСС за възлагане стопанисването на недвижим имот, находящ се в гр. Варна, ул. „Алеко Константинов” № 2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1. ПРЕДЛАГА НА Пленума на Висшия съдебен съвет да вземе следното решение:
   
1. ДОПЪЛВА решението си по т. 35 от Протокол № 9/09.03.2017 г. в раздел I. Област Варна, с което се възлага стопанисването на предоставените за управление на Пленума на Висшия съдебен съвет, недвижими имоти – публична/частна държавна собственост в Апелативен район – Варна, по следния начин:
2. СЪЗДАВА се нова т. 6: „На административния ръководител на Районна прокуратура гр. Варна, стопанисването на недвижим имот – публична общинска собственост, находящ се в гр. Варна, район „Одесос“, ул. „Алеко Константинов“ № 2, представляващ сграда с идентификатор 10135.1501.997.3 със ЗП - 254 кв.м, подробно описани в АПОС №6886/15.03.2012 г.  
 
20.2. ВНАСЯ предложението като редовна точка в следващото редовно заседание на Пленума на Висшия съдебен съвет.

21. ОТНОСНО: Проект на решение на Пленума на ВСС за упълномощаване представляващия ВСС да отправи искане до общини за предоставяне безсрочно на имоти – публична общинска собственост в управление на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

21.1.	ПРЕДЛАГА на Пленума на Висшия съдебен съвет да упълномощи  представляващия ВСС да поиска безвъзмездно и безсрочно  предоставянето на право на управление за следните  имоти – публична общинска собственост ползващи се за нуждите на органи на съдебната власт: 
21.1.1.	Чрез кмета на община Ихтиман до Общински съвет – Ихтиман. Недвижим имот в гр.Ихтиман, ПИ №2568 включен в УПИ II кв. 191,  публична общинска собственост описан в АПОС № 20/28.11.07 г., а именно масивна административна сграда със застроена площ 192 кв.м., РЗП=342 кв.м. Предоставен за нуждите на РП Ихтиман през 2014 г. за срок от 10 години.
21.1.2.	Чрез кмета на община Костинброд до Общински съвет – Костинброд. Недвижим имот в гр. Костинброд, ПИ №3411 от УПИ ХІІ - за ОЖС, кв. 103, част от триетажна масивна сграда, панелна конструкция със ЗП=330 кв.м., публична общинска собственост, описана в АПОС №20/28.11.07 г., предоставен за нуждите на РП Костинброд през 2011 г. Предоставена безвъзмездно за управление за срок от 5 години.
21.1.3.	Чрез кмета на община Благоевград до Общински съвет – Благоевград. Недвижим имот в гр. Благоевград, ул. "Крали Марко" № 2, самостоятелен обект-сграда на четири етажа, частна общинска собственост, за нуждите на за Административен. съд - Благоевград и РП Благоевград. Договор от 2017 г. за ползване за срок от 10 години.
21.1.4.	Чрез кмета на община Средец до Общински съвет – Средец. Недвижим имот в гр. Средец, пл. "Георги Димитров" № 2,  втори, трети етаж и подпокривно пространство от масивна триетажна сграда, (бивш хотел) със ЗП=253.30 кв.м, построена върху УПИ І, кв. 26 с площ 1160 кв.м., публична общинска собственост, подробно описан в  АПОС № 1/12.02.97 г.за нуждите на РС, РП, ТСлО, ОЗ "Охрана", СВ Средец. Договор от 2012 г. с безвъзмездно право на ползване за срок от 10 години.
21.1.5.	Чрез кмета на община Тервел до Общински съвет – Тервел.  Недвижим имот в гр. Тервел, ул. “Христо Ботев” № 8, публична общинска собственост, подробно описана в АПОС № 70/02.06.1999 г., представляващ едноетажна сграда за административните нужди на Районен съд гр. Тервел, със ЗП=148 кв.м. и масивна пристройка със ЗП=157 кв.м. Предоставена в безвъзмездно управление за срок от 10 г., считано от датата на подписване на Договор №ВСС-12167/11.09.2017 г. между Община Тервел и ВСС.
21.1.6.	Чрез кмета на община Кюстендил до Общински съвет – Кюстендил. Недвижим имот в  гр. Кюстендил, ул. "Демокрация" № 15, публична общинска собственост с АПОС №197/23.12.1997 г. първи етаж, втори етаж и трети (тавански) етаж от административна сграда за нуждите на ВоСлУ, ОЗ "Охрана" и  РП – Кюстендил. Съгласно Договор от 2011 г. предоставен безвъзмездно управление за срок от 10 години.
21.1.7.	Чрез кмета на община Велинград до Общински съвет – Велинград. Недвижим имот в гр. Велинград, ул. "Хан Аспарух" № 16,  публична общинска собственост с АПОС 298/05.08.02 г., а именно: първи етаж от административна сграда, с площ 295 кв.м., ведно с общите части на сградата за нуждите на РП, ТСлО -  Велинград. Предоставен с Договор  № ВСС - 2452/2017 г. между Община Велинград  и ВСС за безвъзмездно управление за срок от 10 години.
21.1.8.	Чрез кмета на община Червен бряг до Общински съвет – Червен бряг. Недвижим имот в  гр. Червен бряг, кв. 129, ул. "Екзарх Йосиф" № 6, представляващ втори етаж от масивна триетажна сграда със ЗП=160 кв.м., построена през 1936 г.
21.1.9.	Чрез кмета на община Разград до Общински съвет – Разград. Недвижим имот в  гр. Разград, бул. "Бели Лом" № 33, публична общинска собственост, подробно описан в АПОС № 6/26.07.06 г., с площ 1325 кв.м, административна сграда със ЗП=675кв.м. на 4 етажа, бивш хотел "Абритус“, предоставен за нуждите на Административен съд, ОП, РП,  Сектор "Арести", ОЗ "Охрана" – Разград, съгласно Договор рег.№ 93-00-350/01.10.2014 г. между Община Разград и МП за срок от 5 години.
21.1.10.	Чрез кмета на община  Разград до Общински съвет – Разград. Недвижим имот в гр. Разград, пл. "Независимост" № 2, обособена част от имот - публична общинска собственост, съставляваща три етажа от четириетажна административна сграда, описан в АПОС № 186/29.03.2011 г., предоставен за нуждите на ОС, РС Разград, съгласно Договор от Договор рег.№93-00-135/14.03.2016г.  за срок от 5 години.
21.1.11.	Чрез кмета на община Кубрат до Общински съвет – Кубрат. Недвижим имот в  гр. Кубрат, ул.”Иван Асен ІІ” № 4, подробно описан  в АПОС №2108/2006 г., публична общинска собственост, предоставен за нуждите на РС, ОЗ "Охрана", СВ  - Кубрат, които ползват част от двуетажна сграда, представляваща целият първи етаж и стаите на втори етаж, всички с обща площ от 534.00 кв.м., съгласно Договор № 93-00-89/27.05.2011 г. между Община Кубрат и Министерство на правосъдието - безвъзмездно за управление за срок от 10 години., считано от датата на подписване на договора. 

21.2. ВНАСЯ предложението като редовна точка в следващото редовно заседание на Пленума на Висшия съдебен съвет.

22. ОТНОСНО: Проект на решение на Пленума на ВСС за упълномощаване представляващия ВСС да изрази становище пред министъра на регионалното развитие и благоустройството относно отпаднала необходимост за имот на съдебната власт, находящ се в гр. Разлог.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

		22.1. ПРЕДЛАГА на Пленума на Висшия съдебен съвет да вземе следното решение:

	УПЪЛНОМОЩАВА представляващия Висшия съдебен съвет да изрази становище до министъра на регионалното развитие и благоустройството относно наличието на отпаднала необходимост за съдебната власт на имот, находящ се в гр. Разлог, ул. „Арх. Ал. Г. Баров” № 1, Акт за публична държавна собственост № 3247/22.08.2017 г.

22.2. ВНАСЯ предложението като редовна точка в следващото редовно заседание на Пленума на Висшия съдебен съвет.

23. ОТНОСНО: Проект на решение на Пленума на ВСС за упълномощаване на дирекция „Бюджет и финанси” за отписване на недвижим имот, находящ се в гр. Пловдив, от баланса на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

23.1. ПРИЕМА доклада  на Надежда Петрова – ст.експерт-икономист в дирекция „УССВ“.

23.2. ПРЕДЛАГА на Пленума на Висшия съдебен съвет да вземе следното решение:

1. ВЪЗЛАГА на дирекция „Бюджет и финанси“, на основание чл. 389 от Закона за съдебната власт, да предприеме съответните действия по отписване на недвижим имот, намиращ се в гр. Пловдив, бул. „Шести септември“ № 165 от баланса на ВСС.

2. ВЪЗЛАГА на дирекция „Управление на собствеността на съдебната власт“ да закрие досието на недвижим имот, намиращ се  в гр. Пловдив, бул. „Шести септември“ № 165 и да архивира данните за него в имотния регистър.

23.3. ВНАСЯ предложението като редовна точка в следващото редовно заседание на Пленума на Висшия съдебен съвет.

24. ОТНОСНО: Доклад от Анжела Цветанова – старши експерт – юрист в отдел „Управление на собствеността” по отношение на изпълнението на § 3 и § 7 от Правилата за отдаване под наем на недвижими имоти – частна държавна собственост, предоставени в управление на ВСС, за жилищни нужди.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

24.1. ПРИЕМА за сведение доклада за изпълнение на § 3 и § 7 от ПЗР на Правилата за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди, приети с решение на ПВСС по протокол № 19/05.07.2018 г., т. 64.1. и заповед № ВСС-8748/09.07.2018 г. на главния секретар на ВСС, относно предаване на копия от цялата документация, свързана с дейността по отдаване под наем на недвижими имоти – частна държавна собственост, предоставени в управление на ВСС за жилищни нужди, в съответствие с решение по т. 39 от протокол № 16/25.05.2018 г. на ПВСС.

25. ОТНОСНО: Доклад от Владимир Димитров – и.д. началник отдел „Управление на собствеността” във връзка с изпълнение на решение на Комисия „Управление на собствеността”, взето по протокол № 22/27.06.2018 г., т. 12 по отношение на сградния фонд на съдебната власт в гр. Девня.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

25.1. ПРИЕМА за сведение доклада на Владимир Димитров – и.д. началник отдел „Управление на собствеността” във връзка с изпълнение на решение на Комисия „Управление на собствеността”, взето по протокол № 22/27.06.2018 г., т. 12 по отношение на сградния фонд на съдебната власт в гр. Девня.

26. ОТНОСНО: Доклад от Владимир Димитров – и.д. началник отдел „Управление на собствеността” и Мая Атанасова - главен експерт - юрисконсулт в дирекция „Правна” във връзка с проведена работна среща в МП за промяна на Наредба № 4.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

26.1. ПРИЕМА за сведение доклада на Владимир Димитров – и.д. началник отдел „Управление на собствеността” и Мая Атанасова - главен експерт - юрисконсулт в дирекция „Правна” във връзка с проведена работна среща в Министерство на правосъдието за промени в Наредба № 4/2008 г.
26.2. ОТЛАГА обсъждането на поставения от представители на МП въпрос, за следващо редовно заседание на Комисията.

27. ОТНОСНО: Проект на писмо до кмета на Община Поморие във връзка с подписване на договор за недвижим поземлен имот, за нуждите на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

27.1. ОДОБРЯВА проект на писмо до кмета на Община Поморие.

28. ОТНОСНО: Проучване на възможностите за осигуряване на подходящ сграден фонд за нуждите на Районна прокуратура гр. Елин Пелин.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

28.1. ВЪЗЛАГА на дирекция „Управление на собствеността на съдебната власт” да проучи възможностите за осигуряване на подходящ сграден фонд в гр. Елин Пелин, за нуждите на Районна прокуратура гр. Елин Пелин, вкл. чрез посещение на място.

29. ОТНОСНО: Информация относно отправено предизвестие от председателя на Върховния административен съд за освобождаване на ведомствено жилище в гр. София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

29.1. ПРИЕМА за сведение доклада за отправеното предизвестие за прекратяване на договора за наем на ведомствено жилище от фонда на ВСС и освобождаването му от г-жа Атанаска Дишева – член на ВСС и наемател на ведомствено жилище, намиращо се в гр. София, р-н „Изгрев”, ул. „Фредерик Жолио Кюри” № 19, бл. 156/1, ет. 14.

Допълнителни точки, включени за разглеждане
в заседание на Комисия „Управление на собствеността”

30. ОТНОСНО: Писмо от председателя на Окръжен съд гр. Кюстендил с вх. № ВСС-8144/27.06.2018 г. с искане за отпускане на средства за текущ ремонт на помещения, коридори и съдебни зали в Съдебната палата гр. Кюстендил.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

30.1. Извършването на разход за текущ ремонт за ремонтни дейности на помещения, коридори и съдебни зали в Съдебната палата гр. Кюстендил е целесъобразен и необходим. Стойността на разхода е определена на 25 910,00 лв., съгласно най-ниско ценово предложение на „ЕС СТИЛ 80” ЕООД, гр. Кюстендил. Фирма „ЕС СТИЛ 80” ЕООД гр. Кюстендил не е регистрирана по ДДС. Средствата следва да се отпуснат по § 10-00 „Текущ разход”.

30.2. ИЗПРАЩА решението по т. 30 от настоящия протокол на Комисия „Бюджет и финанси”, за корекция на бюджета на Окръжен съд гр. Кюстендил.

31. ОТНОСНО: Писмо от председателя на Районен съд гр. Горна Оряховица с вх. № ВСС-8221/29.06.2018 г. с искане за отпускане на средства за текущ ремонт на две помещения /стая за деловодство и синя стая/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

31.1. Извършването на разход за текущ ремонт на две помещения /стая за деловодство и синя стая/ е необходим и целесъобразен. Стойността на разхода е 4 792,78 лв. с ДДС, съгласно най-ниското ценово предложение на „Строително-търговска кантора” ЕООД, гр. Горна Оряховица. Средствата следва да се отпуснат по § 10-00 „Текущ разход”.

31.2. ИЗПРАЩА решението по т. 31 от настоящия протокол на Комисия „Бюджет и финанси”, за корекция на бюджета на Районен съд гр. Горна Оряховица.

32. ОТНОСНО: Писмо от председателя на Районен съд гр. Казанлък с вх. № ВСС-842/28.06.2018 г. с искане за отпускане на средства за авариен ремонт на отоплителната инсталация на Районен съд гр. Казанлък.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

32.1. Извършването на разход за ремонт на отоплителната инсталация на сградата на Районен съд гр. Казанлък е авариен и необходим. Стойността на разхода е определена на 58 692,92 лв. /петдесет и осем хиляди шестстотин деветдесет и два лева и 92 ст./ с ДДС за смяна на основни разпределителни топлопроводи на отоплителната инсталация, съгласно най-ниското ценово предложение на „Енергия – КК” ООД – гр. Стара Загора. Средствата следва да се отпуснат по § 10-00 „Текущ разход”.

32.2. ИЗПРАЩА решението по т. 32 от настоящия протокол на Комисия „Бюджет и финанси”, за корекция на бюджета на Районен съд гр. Казанлък.

33. ОТНОСНО: Писмо от председателя на Административен съд гр. Благоевград с вх. № ВСС-9836/30.07.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

33.1. ПРИЕМА за сведение докладната записка на Владимир Димитров – и.д. началник отдел „Управление на собствеността” в дирекция „Управление на собствеността на съдебната власт”.

34. ОТНОСНО: Писмо от и.ф. председателя на Административен съд гр. Бургас с вх. № ВСС-5344/14.05.2018 г. във връзка с искане за осигуряване на средства за доставка и монтаж на архивно оборудване.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

34.1. Приема за необходимо и целесъобразно осигуряване на средства за доставка и монтаж на 13 броя метални шкафа със секретно заключване за съхраняване на архивни дела. Стойността на разхода е определена на 4 284,00 лв. с ДДС, съгласно най-ниската оферта, предложена от „АТИС ИНЖЕНЕРИНГ“ ООД. 

Мотиви: Административен съд гр. Бургас изпитва остра нужда от архивно помещение. Единствената възможност за съхраняване на архивните дела е монтирането на метални шкафове със секретно заключване в коридора на сградата.

34.2. ИЗПРАЩА решението по т. 34 от настоящия протокол на Комисия „Бюджет и финанси”, за корекция на бюджета на Административен съд гр. Бургас.

35. ОТНОСНО: Писмо от председателя на Окръжен съд гр. Велико Търново с вх. № ВСС-842/02.08.2018 г. с искане за отпускане на средства за авариен текущ ремонт – отстраняване на течове от отоплителна инсталация на стойност 1 488,96 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

35.1. Извършването на разход за авариен текущ ремонт – отстраняване на течове от отоплителна инсталация в Съдебна палата гр. Велико Търново е неотложно необходимо. Стойността на разхода съгласно подадена след покани до четири фирми оферта е  определена  на  1 489 лв. с ДДС – на фирма „ТЕРМОАВТОМАТИКА“ ООД. 

Мотиви: Ремонтът е аварийно необходим -  при монтаж на видеоконферентна връзка на мястото на монтажа са установени течове от отоплителната инсталация, без отстраняване на които монтажните работи не могат да продължат. Изпратени са покани за участие до четири фирми, като само една е приела да извърши ремонта и е подала оферта.

35.2. ИЗПРАЩА решението по т. 35 от настоящия протокол на Комисия „Бюджет и финанси”, за корекция на бюджета на Окръжен съд гр. Велико Търново.

36. ОТНОСНО: Изпълнение на решение по т. 14.1. от Протокол № 24/18.07.2018 г. от заседанието на Комисия «Бюджет и финанси» във връзка с изясняване на актуалната прогнозна стойност за основен ремонт на отоплителната система и газификация на Районен съд гр. Дупница.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

36.1. Извършването на основен ремонт на отоплителната система и газификация на Районен съд гр. Дупница е необходимо и целесъобразно. 

36.2. ПРИЕМА актуализираната стойност на разхода определена в размер на 131 972,00 лв. с ДДС. Средствата следва да се предвидят по параграф §51-00 „Основен ремонт на ДМА“ от неразпределения резерв за проектиране и основен ремонт на сгради, при извършване на вътрешно – компенсирана корекция. 

Мотиви: 
1. С писмо рег.№ ВСС–3271/07.08.2018 г. от и. ф. председателя на Районен съд гр.Дупница е потвърдено, че депозираната на 01.06.2018 г. от „А и А ИНЖЕНЕРИНГ“ ЕООД оферта е актуална и отговаря на действителните пазарни цени. 

2. От 2012 г. в град Дупница е изградена и функционира газоразпределителна мрежа, като трасето преминава в близост до сградата на съдебната палата. 
При заложени еднакви мощности за отопление, категорично се доказват икономическите и екологичните предимства при използването на природен газ.

3. Екологичните предимства са свързани с редуциране на въглеродните емисии и парниковите газове, подобряване качеството на въздуха, намаляване риска от замърсяване на почвата и водите.

36.3. ВЪЗЛАГА на отдел „Инвестиции и строителство“ да изготви мотивирано предложение за извършване на вътрешно-компенсирана промяна на § 51-00 „Основен ремонт на ДМА“.

36.4. ИЗПРАЩА решението по т. 36 от настоящия протокол на Комисия „Бюджет и финанси”, за корекция на бюджета на Районен съд гр. Дупница.

37. ОТНОСНО: Определяне на и.д.председател на Комисия „Управление на собствеността” към Пленума на ВСС за периода 22.08.2018 г. – 07.09.2018 г., с оглед изпълнение правомощията, предвидени в решение на КУС, взето по протокол № 03/31.01.2018 г., т. 11.2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

37.1. ОПРЕДЕЛЯ  г-н Боян Новански – член на Комисия „Управление на собствеността” и на Висшия съдебен съвет за и.д. председател на Комисия „Управление на собствеността” за периода 22 – 31 август 2018 г., с оглед изпълнение на правомощията, предвидени в решение на КУС, взето по протокол № 03/31.01.2018 г., т. 11.2.
37.2. ОПРЕДЕЛЯ  г-н Огнян Дамянов – член на Комисия „Управление на собствеността” и на Висшия съдебен съвет за и.д. председател на Комисия „Управление на собствеността” за периода 03 – 07 септември 2018 г., с оглед изпълнение на правомощията, предвидени в решение на КУС, взето по протокол № 03/31.01.2018 г., т. 11.2.
37.3. ИЗПРАЩА решението по т. 37 от настоящия протокол на Главния секретар на ВСС, за сведение.

38. ОТНОСНО: Насрочване на следващо заседание на Комисия „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

38.1. НАСРОЧВА следващото заседание на Комисия „Управление на собствеността” да се проведе на 12 септември 2018 г., сряда, от 10,30 часа в зала 512 в сградата на ВСС.

                               ЗАМЕСТНИК-ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/       СТЕФАН ГРОЗДЕВ

                               ЧЛЕНОВЕ НА 
		          КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: 
1.	/п/  БОЯН НОВАНСКИ
2.	/п/ ОГНЯН ДАМЯНОВ